Iktatószám: HIV/494-1/2025.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2025. december 4-ei rendkívüli nyilvános ülésére**

Tárgy: Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosítása

**Az előterjesztő:** Naszádos Péter polgármester

**Készítette:** Halász Éva ügyvezető HÉVÜZ Kft.

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz város közigazgatási területén a várakozási (parkolási) közszolgáltatást közszolgáltatási szerződés alapján a Hévíz Város Önkormányzat 100 %-os tulajdonában álló HÉVÜZ Hévíz Városüzemeltetési Korlátolt Felelősségű Társaság 8380 Hévíz, Kossuth Lajos u. 5. As. 2. (a továbbiakban: parkoló-rendszer üzemeltetője) látja el.

A parkoló-rendszer üzemeltetőjének javaslatára a Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet (a továbbiakban: Várakozási Ör.) módosítását kezdeményezem annak érdekében, hogy 2026. évre az alábbi korrekciókkal kerüljön e közszolgáltatás ellátásra.

A módosítási javaslatok:

1.

A javaslat, hogy 2026. január 1-től a várakozási díjak a következőképpen változzanak:

**I. Piros zóna 440,- Ft/óráról, 480,- Ft/órára változzon.**

- Nagyparkoló tér (zárt parkoló, Petőfi Sándor utca, Ady Endre utcai parkoló, Széchenyi István utca a Kölcsey Ferenc utcától az Ady Endre utcáig

**II. Sárga zóna 300,- Ft/ óráról, 330,- Ft/órára változzon.**

-Honvéd utca, Park utca, József Attila utca (Honvéd utca-Rózsa köz közötti szakaszon külön szabályozás szerint - József Attila utcában a Honvéd utca és a Rózsa köz közötti szakasz (orvosi rendelő előtti szakasz 12 db parkoló hellyel): a fizető zónán belül e kijelölt várakozó helyeken várakozási díj megfizetése nélkül tárcsa kihelyezésével, legfeljebb az első órában lehet térítésmentesen várakozni. A tárcsán a parkolás megkezdésének idejét kell beállítani. E kijelölt várakozó helyeken egyetlen bérlet sem érvényes.) Széchenyi István utcai 57 férőhelyes parkoló a víztoronynál (zárt parkoló), Zrínyi Miklós utca 1. szám alatti parkoló

Kossuth Lajos utcának a Széchenyi István utca - Honvéd utca közötti szakasza: várakozási díj megfizetése nélkül tárcsa kihelyezésével, legfeljebb 30 percig lehet térítésmentesen várakozni. A tárcsán a parkolás megkezdésének idejét kell beállítani.

A fenti módosítás elfogadása esetén **2026 január 1-től a díjfizetés nélküli várakozás esetén a pótdíj összege:**

**- I .Zóna(piros) - 15 napon belüli befizetés esetén 5.720,- Ft-ról 6.240,- Ft-ra változik**

**- 15 napon túli befizetés esetén 18.040,- Ft-ról 19.680,- Ft-ra változik**

**- II. Zóna(sárga) - 15 napon belüli befizetés esetén változatlan 3.900,- Ft-ról 4.290,- változik**

**- 15 napon túli befizetés esetén 12.300,- Ft-ról 13.530,- változik**

A **Nagyparkoló területén** a napi egyszeri behajtáshoz tartozó **1 óra ingyenes parkolás változatlanul marad.**

2.

A javaslat, hogy 2026. január 1-től a parkolási bérletek árai a következőképpen változzanak:

**Lakossági bérlet változatlanul 9.000,- Ft**

- megvásárlástól számított következő év január 31-ig érvényes,

- Hévízi lakóhelyet igazoló okmánnyal vásárolható,

- érvényes: Honvéd utca, Park utca, József Attila utca (Honvéd utca-Rózsa köz közötti szakaszon külön szabályozás szerint - József Attila utcában a Honvéd utca és a Rózsa köz közötti szakasz (orvosi rendelő előtti szakasz 12 db parkoló hellyel): a fizető zónán belül e kijelölt várakozó helyeken várakozási díj megfizetése nélkül tárcsa kihelyezésével, legfeljebb az első órában lehet térítésmentesen várakozni. A tárcsán a parkolás megkezdésének idejét kell beállítani. E kijelölt várakozó helyeken egyetlen bérlet sem érvényes.) Széchenyi István utcai 57 férőhelyes parkoló a víztoronynál (zárt parkoló)

Zrínyi Miklós utca 1. szám alatti parkoló, Kossuth Lajos utcának a Széchenyi István utca - Honvéd utca közötti szakasza

Nagyparkoló téri zárt parkolóban naponta egy alkalommal 60 percet meg nem haladó ideig ingyenes várakozás

Széchenyi István utca a Kölcsey Ferenc utcától az Ady Endre utcáig

**Dolgozói bérlet változatlanul 21.000,- Ft**

- megvásárlástól számított következő év január 31-ig érvényes

- Hévízen történő foglalkoztatottságot igazolni kell

- érvényes: Honvéd utca, Park utca, Széchenyi István utcai 57 férőhelyes parkoló a víztoronynál (zárt parkoló)

**Intézményi bérlet változatlanul 15.000,- Ft**

- megvásárlástól számított következő év január 31-ig érvényes

- Az önkormányzat intézményével, gazdasági társaságával, köznevelési intézménnyel való foglalkoztatási jogviszonyt igazolni kell

- érvényes: Honvéd utca, Park utca, Széchenyi István utcai 57 férőhelyes parkoló a víztoronynál (zárt parkoló)

**Városi éves bérlet változatlanul 150.000,- Ft**

- megvásárlástól számított következő év január 31-ig érvényes

- bérlet vásárlásához nincs kötöttség

- A város teljes területén (József Attila utcában a Honvéd utca - Rózsa köz közötti szakaszon külön szabályozás szerint - József Attila utcában a Honvéd utca és a Rózsa köz közötti szakasz (orvosi rendelő előtti szakasz 12 db parkoló hellyel): a fizető zónán belül e kijelölt várakozó helyeken várakozási díj megfizetése nélkül tárcsa kihelyezésével, legfeljebb az első órában lehet térítésmentesen várakozni. A tárcsán a parkolás megkezdésének idejét kell beállítani. E kijelölt várakozó helyeken egyetlen bérlet sem érvényes)

**Nagyparkoló ¼ éves bérlet módosítási javaslata:**

**I. negyedév 25.000,- Ft-ról 26.000,- Ft-ra**

**II. negyedév 50.000,- Ft-ról 52.000,- Ft-ra**

**III. negyedév 50.000,- Ft-ról 52.000,- Ft-ra**

**IV. negyedév 25.000,- Ft-ról 26.000,- Ft-ra** változzon.

- érvényessége Nagyparkoló

- bérlet vásárláshoz nincs kötöttség

**Nagyparkoló 3 napos módosítási javaslata 9.600,- Ft-ról 10.000,- Ft-ra változzon.**

- érvényessége Nagyparkoló

- bérlet vásárláshoz nincs kötöttség

**Nagyparkoló 7 napos módosítási javaslata 19.200,- Ft-ról 20.000,- Ft-ra változzon.**

- érvényessége Nagyparkoló

- bérlet vásárláshoz nincs kötöttség

**Utcai 3 napos (sárga) módosítási javaslata 7.200,- Ft-ról 8.000,- Ft-ra változzon.**

- bérlet vásárláshoz nincs kötöttség

- érvényes: Honvéd utca, Park utca, József Attila utca (Honvéd utca-Rózsa köz közötti szakaszon külön szabályozás szerint - József Attila utcában a Honvéd utca és a Rózsa köz közötti szakasz (orvosi rendelő előtti szakasz 12 db parkoló hellyel): a fizető zónán belül e kijelölt várakozó helyeken várakozási díj megfizetése nélkül tárcsa kihelyezésével, legfeljebb az első órában lehet térítésmentesen várakozni. A tárcsán a parkolás megkezdésének idejét kell beállítani. E kijelölt várakozó helyeken egyetlen bérlet sem érvényes.) Széchenyi István utcai 57 férőhelyes parkoló a víztoronynál (zárt parkoló)

Zrínyi Miklós utca 1. szám alatti parkoló, Kossuth Lajos utcának a Széchenyi István utca - Honvéd utca közötti szakasza

**Utcai 7 napos (sárga) módosítási javaslata 14.400,- Ft-ról 15.000,- Ft-ra változzon.**

- bérlet vásárláshoz nincs kötöttség

- érvényes: Honvéd utca, Park utca, József Attila utca (Honvéd utca-Rózsa köz közötti szakaszon külön szabályozás szerint - József Attila utcában a Honvéd utca és a Rózsa köz közötti szakasz (orvosi rendelő előtti szakasz 12 db parkoló hellyel): a fizető zónán belül e kijelölt várakozó helyeken várakozási díj megfizetése nélkül tárcsa kihelyezésével, legfeljebb az első órában lehet térítésmentesen várakozni. A tárcsán a parkolás megkezdésének idejét kell beállítani. E kijelölt várakozó helyeken egyetlen bérlet sem érvényes.) Széchenyi István utcai 57 férőhelyes parkoló a víztoronynál (zárt parkoló)

Zrínyi Miklós utca 1. szám alatti parkoló, Kossuth Lajos utcának a Széchenyi István utca - Honvéd utca közötti szakasza

**A módosítások pénzügyi és bevételi kihatása**: A tervezett változtatásokkal az elmúlt év parkolási számaira alapozva, a sárga és piros zóna díjemelésével megközelítőleg 10.860.000,- Ft-os bevételnövekedést érhetünk el, a nagyparkoló bérleteinek minimális áremelésével 200.000,- Ft-os növekedést. A 3 napos és 7 napos bérleteinek minimális áremelésével 50.000,- Ft-os növekedéssel számolunk. Az egy óra ingyenes parkolással a Nagyparkoló területén egy pozitív vendégélményt adunk az ideérkezőknek és az itt élőknek is, 2025-ben már megadtuk ezt a kedvezményt, így ez pénzügyileg nincs hatással a 2026-os évre.

Hévíz város közigazgatási területén a várakozási (parkolási) közszolgáltatást közszolgáltatási szerződés alapján a Hévíz Város Önkormányzat 100 %-os tulajdonában álló HÉVÜZ Hévíz Városüzemeltetési Korlátolt Felelősségű Társaság 8380 Hévíz, Kossuth Lajos u. 5. As. 2. (a továbbiakban: parkoló-rendszer üzemeltetője) látja el.

**Általános indokolás**

A várakozási közszolgáltatás működtetésének tapasztalatai alapján kisebb mértékű várakozási díjemelés elrendeléséről szól a döntés.

**Részletes indokolás**

**1. §** A rendelet 2. mellékletének módosítása a várakozási díjak emlése.

**2. §** A rendelet 3. mellékletének módosítása egyes bérletek díjának emelése.

**3. §** Hatályba léptető rendelkezés.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A megkeresések megtörténtek, a válaszra 2025. december 3-ig határidőt biztosítva. A vélemények az üllésen lesznek ismertetve.

Tisztelt Képviselő-testület!

Kérem, az előterjesztést megvitatni és elfogadni. A rendelet módosítása minősített szótöbbséget igényel.

**2.**

**Hévíz Város Önkormányzata Képviselő-testületének**

**…./2025. (XII. ...) önkormányzati rendelete**

**Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosításáról**

[1] Hévíz Város Önkormányzat Képviselő-testülete a várakozási (parkolási) közszolgáltatási díjak emeléséről és egyes bérletek árának emléséről dönt a várkaozási közszolgáltatás fenntarthatósága érdekében.

[2] Hévíz Város Önkormányzat Képviselő-testülete a gazdasági kamarákról szóló 1999. évi CXXI. törvény 37. § (4) bekezdése alapján a Zala Vármegyei Kereskedelmi és Iparkamara, továbbá a fogyasztóvédelemről szóló 1997. évi CLV. törvény 45. § (1) bekezdés *e)* pontja alapján Társadalmi Egyesületek Zala Megyei Szövetsége véleményének kikérésével a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §**

A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 2. melléklete helyébe az 1. melléklet lép.

**2. §**

A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 3. melléklete helyébe a 2. melléklet lép.

**3. §**

Ez a rendelet a kihirdetést követő napon lép hatályba.

|  |  |
| --- | --- |
| dr. Tüske Róbert | Naszádos Péter |
| jegyző | polgármester |

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosítása

**Társadalmi-gazdasági hatása:** a fogyasztói árak és működési költségek növekedése miatt kisebb mértékű díjemelés szükséges.

**Költségvetési hatása és a rendelet megalkotásának szükségessége:** az előterjesztés részletesen bemutatja. Bevétel növekedés elérése a cél.

**Adminisztratív terheket befolyásoló hatása**: nem jelentős, kihirdetést és rendszer beállítását érinti. Kommunikációs feladatot fog jelenteni.

**A jogszabály alkalmazásához szükséges személyi, szervezeti, tárgyi és pénzügyi feltételek** a HÉVÜZ Kft-nél rendelkezésre állnak.

A rendelet módosításának **környezeti és egészségi hatása** nincs.

**A rendelet megalkotása elmaradása esetén várható következmények:** nincsenek

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | ügyvezető  HÉVÜZ Kft |  |  |
|  |  |  |  |